Գևորգ Քիլիմջյան

Գևորգ Ստեփանի Քիլիմջյան (), արդի հայ պատմաբան։ Պատմական գիտությունների թեկնածու, դոցենտ։ ՀՀ վաստակավոր մանկավարժ։ Տիրապետել է հետևյալ լեզուներին` հայերեն, ռուսերեն, ֆրանսերեն, հունարեն, թուրքերեն, անգլերեն։

 Կենսագրություն 
Ծնվել է 1939 թվականի հունիսի 12-ին Հունաստանի Աթենք քաղաքում։ 1946 թվականին հայրենադարձվել և մշտական բնակություն է հաստատել Խորհրդային Հայաստանում։ Ավարտելով Երևանի թիվ 45 միջնակարգ դպրոցը՝ 1956 թվականին ընդունվել և 1961 թվականին ավարտել է ԵՊՀ պատմության ֆակուլտետը։ 1961-1963 թվականներին աշխատել է ՀԽՍՀ Մեղրու շրջանի Կարճևանի դպրոցում՝ որպես պատմության ուսուցիչ։ 1963-1966 թվականներին աշխատել է ԵՊՀ պատմության ֆակուլտետում` որպես հայ ժողովրդի պատմության ամբիոնի լաբորանտ։ 1966-1969 թվականներին սովորել է ՀԽՍՀ ԳԱ Արևելագիտության բաժնի ասպիրանտուրայում։ 1969-1972 թվականներին աշխատել է ՀՍՍՀ ԳԱ Արևելագիտության բաժնում՝ որպես կրտսեր գիտաշխատող։ 1972 թվականից աշխատանքի է անցել ԵՊՀ պատմության ֆակուլտետի ընդհանուր պատմության ամբիոնում, նախ՝ որպես ավագ դասախոս, իսկ 1975 թվականից՝ դոցենտ։ 1972 թվականին պաշտպանել է «Թուրք-հունական հարաբերությունները 1908-1914 թվականներին» թեկնածուական ատենախոսությունը։

1999 թվականի մարտին գիտական վերապատրաստման դասընթացներ է անցել Սալոնիկի համալսարանի նոր և նորագույն պատմության ամբիոնում։

Քիլիմջյանը դասավանդում է Եվրոպայի և ԱՄՆ-ի, Ասիայի ու Աֆրիկայի երկրների նոր պատմության ընդհանուր և Պառլամենտարիզմի պատմություն, Բալկանյան հիմնահարցերը 19-րդ դարում և 20-րդ դարի սկզբին մասնագիտական դասընթացները։ Երեք մենագրությունների, մի շարք ուսումնամեթոդական ծրագրերի և տասնյակ գիտական հոդվածների հեղինակ է։

 Պարգևներ 
2014 թվականի սեպտեմբերի 8-ին ՀՀ Նախագահ Սերժ Սարգսյանի հրամանագրով շնորհվել է ՀՀ վաստակավոր մանկավարժի պատվավոր կոչում: Արժանացել է ոսկե մեդալիՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՊԱՏՎԱՎՈՐ ԿՈՉՈՒՄՆԵՐ ՇՆՈՐՀԵԼՈՒ ՄԱՍԻՆ։
2009 թվականի դեկտեմբերին 9-ին պարգևատրվել է ՀՀ Ազգային ժողովի նախագահի շնորհակալագրով։
ԵՊՀ-ի կողմից պարգևատրվել է պատվոգրով` ՀՀ Զինված ուժերի և Երևանի պետական համալսարանի միջև կապերի ամրապնդման ուղղությամբ կատարած աշխատանքների համար։

 Գրքեր 
Գերմանիան 1871-1896 թվականներին, Երևան, ԵՊՀ, 1978, 94 էջ։ - http://ysu.am/files/%2016%20сент.%202016%20г.pdf 
Ֆրանս-Պրուսական պատերազմը և 1870 թվականի սեպտեմբերի 4-ի հեղափոխությունը Ֆրանսիայում, Երևան, 1982, 105 էջ։
Ծրագիր Նոր պատմության դասընթացի, Երևան, 1982, 48 էջ։
Թուրք-հունական հարաբերությունները 1908-1914 թվականներին, Երևան, ԵՊՀ, 1988, 206 էջ։ - http://ysu.am/files/Qilimjyan.pdf

 Ուսումնա-մեթոդական 
 Քաղաքական իրադրությունը Բալկաններում 1900-1914 թվականներին /Ծրագիր հատուկ կուրսի/, Ե. ԵՊՀ, 1972, 9 էջ։
 Միջազգային հարաբերությունները 1900-1914 թվականներին /սեմինարների պլան/, Երևան, ԵՊՀ, 1977, 14 էջ։
 Գերմանիան 1871-1896 թվականներին /դասախոսություն/, Երևան, ԵՊՀ, 1978, 92 էջ։
 Ծրագիր նոր պատմության դասընթացի, Երևան, 1982, 49 էջ։
 Ֆրանս-Պրուսական պատերազմը և 1870 թվականի սեպտեմբերի 4-ի հեղափոխությունը Ֆրանսիայում /դասախոսություն/, Երևան, ԵՊՀ, 1982, 105 էջ։
 Եվրոպայի և Ամերիկայի երկրների նոր պատմություն /աշխատանքային ծրագիր/, Մաս երկրորդ, Երևան, ԵՊՀ, 23 էջ։

 Գիտական հոդվածներ 
 Երիտթուրքերի ազգային քաղաքականության հարցի շուրջ, ՀՍՍՀ ԳԱ Լրաբեր հասարակական գիտությունների, 3 (332), 1970, էջ 11-16։
 Թուրք-հունական հարաբերությունները թուրք պատմագրության մեկնաբանությամբ /1908-1912 թվականներ/, Մերձավոր և միջին Արևելքի երկրներ և ժողովուրդներ, հ. 5, Թուրքիա, Երևան, 1970, էջ 278-296։
 Էգեյան կղզիները և իմպերիալիստական տերությունների քաղաքականությունը /1913-1914 թվականներ/, ՀՍՍՀ ԳԱ Լրաբեր հասարակական գիտությունների, 11 (359), 1972, էջ 50-59։
 Թուրք-հունական հարաբերությունները առաջին համաշխարհային պատերազմի նախօրյակին /1913-1914 թվականներ/, ՀՍՍՀ ԳԱ Լրաբեր հասարակական գիտությունների, 10 (332), 1976, էջ 32-41։
 "Ժուրնալ դը Ս. Պետերբուրգ" թերթը /1826-1928 թվականների ռուս-պատերազմին հայերի մասնակցության մասին/, ռուսերեն, Արևելյան Հայաստանի միացումը Ռուսաստանին և նրա պատմական նշանակությունը։ Հոդվածների ժողովածու, Երևան, 1978, էջ 56-62։
Համիդ Զուբեյիր Քոշայ։ Էրզրումի և նրա շրջակայքի հնագույն պատմությունը, ՀՍՍՀ ԳԱ Լրաբեր հասարակական գիտությունների, 1, 1990, էջ 78-82 /համահեղինակ Ս. Եսայան/։
 Հայկաբերդ ամրոցը, ՀՍՍՀ ԳԱ Լրաբեր հասարակական գիտությունների, 6, 1991, էջ 102-113 /համահեղինակ Ս. Եսայան/։
Հունաստանը 1821-1870 թվականներին և միջազգային դիվանագիտությունը ,Պատմություն և մշակույթ 2018 ,էջ 476-487։

 Հիմնադրույթներ/զեկուցումների թեզիսներ 
 Կրետական հարցը և Ռուսաստանի քաղաքականությունը, ՍՍՀՄ ԳԱ Ասպիրանտների և կրտսեր գիտաշխատողների կոնֆերանս, մայիս, Երևան, 1970, էջ 102-103։

 Աղբյուրներ 
 Երևանի պետական համալսարանի պատմության 90-ամյա ֆակուլտետը, Երևան, Բավիղ, 2009, 496 էջ /273-րդ էջում/։

 Ծանոթագրություններ 

Արտաքին հղումներ
 Գևորգ Քիլիմջյան 

Կատեգորիա:Հայ պատմաբաններ
Կատեգորիա:Պատմական գիտությունների թեկնածուներ